Stresballetjies vir Kanada se weermagKanada se weermag, wat onlangs ŉ nege jaar missie in Afghanistan voltooi het, het Vrydag 20 000 stresballetjies bestel. Volgens ŉ webwerf wat regeringskontrakte adverteer, benodig die weermag die sagte speelgoed wat met die hand gedruk word en ontwerp is om spanning te verlig teen die einde van Maart, voor die aanvangs van die nuwe finansiële jaar. Kanada het op 1 Desember sy vlag in Kandahar gestryk en sy sekerheidspligte aan die Amerikaanse en Afghani-troepe oorhandig. Die oorlog in Afghanistan het die lewe van 157 Kanadese troepe, twee hulpwerkers, ŉ senior diplomaat, ŉ joernalis en ŉ militêre opvoeder geëis, teen ŉ beraamde koste van $11 miljard. Daar was nie veel meer inligting oor die bestelling bekend gemaak nie, buiten dat die rubberballetjies oranje moet wees.